Burna sednica Odbora za Kosovo
Četvoročasovna sednica skupštinskog odbora završena je bez zaključaka, ali su je obeležile oštre kritike rezultata dijaloga sa Prištinom
Šef pregovaračkog tima Beograda Borislav Stefanović najavio je da će se u novoj rundi dijaloga sa Prištinom razgovarati o učešću Prištine na regionalnim skupovima i o univerzitetskim diplomama. Stefanović je naglasio da Beograd nikada neće prihvatiti nezavisnost Kosova, niti pomaže u uspostavljanju kosovskih institucija. Medjutim, u žučnoj raspravi, predsednici opština sa severa Kosova, opozicija ali i deo poslanika vladajuće koalicije, kritikovali su sporazume koje je Beograd postigao sa Prištinom, i ukazali da ih Srbi sa severa pokrajine neće sprovoditi. naveo je poslanik DS-a sa Kosova Dragiša Đoković. Poslanik DSS sa Kosova Vladimir Milentijević optužio je Stefanovića i vlasti u Srbiji da su “prodali Kosovo za kandidaturu u EU.” ” Čelnicima sa severa Kosova Stefanović je rekao da nemaju mogućnost veta na odluke vlade Srbije, da nisu odvojeni politički entitet unutar države, te da će svi dogovori postignuti u Briselu biti sprovedeni. On je dodao da iz opozicije nije upućen nikakav konstruktivan predlog. Šefica poslaničke grupe Za Evropsku Srbiju Nada Kolundžija podsetila je na realnost pregovaračke pozicije Srbije. Predstavnici radikala u odboru ocenili su da dogovori vode priznanju nezavisnosti Kosova, dok je LDP je zatražio od vladajuće koalicije da zakaže sednicu skupštine Srbije o Kosovu ocenjujući da je “politika vladajuće koalicije doživela potpuni kolaps.”